461 
gunstige Temperaturgrænser, fremmer den. De vitale Forklarings- 
forsøg, der er gjorte, især af Godlewski og Janse, har imidlertid 
med Rette ikke haft nogen bedre Skæbne end de fysiske, og Saft- 
stigningsspørgsmaalet er langt fra at være løst. 
Hvad kan Grunden være hertil? 
Efter min Mening maa en Hovedgrund søges deri, at næsten 
alle de paagældende Arbejder til en vis Grad, men dog naturligvis 
i overordentlig formindsket Maalestok, lider af de samme Fejl, som 
det foreliggende af Hr. J.. Der experimenteres for meget med fysiske 
Apparater og døde eller dog afskaarne Planter og spekuleres for 
meget paa Grundlag af disse Experimenter, medens der skænkes de 
faktiske Forhold i de transspirerende Planter for liden Opmærksom¬ 
hed. Der er i Virkeligheden alt for store Lakuner i vor Viden om 
disse faktiske Forhold, til at man kan anse det for muligt at give 
en tilfredsstillende Forklaring af Saftstigningen paa Spørgsmaalets 
nuværende Standpunkt. 
Jeg skal fremdrage en af disse Lakuner, fordi det forekommer 
mig, at der nogenlunde let maa kunne gøres noget for at udfylde 
den ved experimentelt Arbejde af ikke uoverkommelig Vanskelighed, 
og fordi jeg tænker mig, at muligvis en eller anden Botaniker kunde 
faa Lyst til at tage dette Spørgsmaal op. 
Som allerede nævnt, gik Hr. J. ud fra, at den Luft, som findes 
i Karrene, uden Vanskelighed undslipper fra disse. Det faktiske 
Forhold, for saa vidt som jeg kender Literaturen, er imidlertid, at 
der intetsomhelst vides om denne Lufts Skæbne. Maaske absorberes 
den i luftformig Tilstand af Parenkymcellerne, maaske opløses den 
i Vand, der presses ind i Karrene^), maaske bliver den endelig hvor 
den er, og sætter, naar den har naaet en vis Mængde, det Kar, 
hvori den findes, definitivt ud af Funktion. Af disse tre Muligheder 
I Devaux; Sur iine action permanente qui tend å provoquer une 
tension negative dans les vaisseaux du bois. C. R. 1.134 pp. 1366—69, 
et Arbejde, som jeg først under Korrekturen har fundet, paavises det, 
at Ilten i Karrene kan respireres af de ledsagende Celler. 
